\chapter{Прва верзија апликације}
Тренутна и једина верзија апликације за претрагу књига библиотеке Природно-математичког факултета, Библио, имплементирана је коришћењем \texttt{jQuery} библиотеке, на клијентској страни. Ова верзија нуди претрагу по:
\begin{itemize}
\item наслову,
\item имену аутора,
\item години издања,
\item месту издања,
\item инвентарном броју и
\item универзалној децималној класификацији.
\end{itemize}

Табеларни приказ резултата претраге даје могућност одабира броја резултата који ће бити приказани на једној страници, као и могућност сортирања добијених резултата по наслову, имену аутора и години издања.

Период када је имплементирана ова верзија апликације је 2008. година и у то време је \texttt{jQuery} библиотека била технологија у успону. То је управо и био разлог због ког је она коришћена. Коришћењем AJAX позива и обрадом података добијених у виду JSON низа, резултати су били форматирани и приказивани табеларно. Изглед апликације у Интернет прегледачу дат је на Слици \ref{fig:biblio01}.

\begin{figure}[H]
	\centering
	\includegraphics[scale=0.4]{slike/biblio01.png}
	\caption{Изглед прве верзије Библио апликације}
	\label{fig:biblio01}
\end{figure}

На слици се могу уочити претрага, дугмићи за листање страница резултата претраге и опција за промену броја редова приказаних резултата. Такође, ова верзија нуди могућност напредне претраге по инвентарном броју, универзалном децималном класификатору и имену аутора, што је приказано на Слици \ref{fig:biblio01_adv_search}.

\begin{figure}[H]
	\centering
	\includegraphics[scale=0.4]{slike/biblio01_adv_search.png}
	\caption{Опција напредне претраге прве верзије Библио апликације}
	\label{fig:biblio01_adv_search}
\end{figure}

Функционалност која се не може приказати на слици је временски период након уноса параметара претраге који је уведен како би се избегло истовремено окидање претраге уношењем или брисањем карактера у поља за претрагу. На овај начин апликација чека да корисник заврши са уносом параметра претраге, након чега извршава претрагу и приказује резултате.

Предност ове верзије апликације је коришћење само једне додатне технологије: \texttt{jQuery} библиотеке. Због оваквог одабира време имплементације је сведено на минимум уз захтевање знања само основних механизама које ова библиотека уводи.

Гледајући из угла евентуалног проширивања апликације другим функционалностима било би потребно уложити нешто више времена у пројектовање мало боље организације програмског кода и навигације кроз саму апликацију. У поређењу са новијом верзијом апликације дизајн апликације је рађен из почетка што је свакако било неопходно.